**A vidékfejlesztési miniszter 65/2013. (VII. 29.) VM rendeleteaz egyes agrártámogatási tárgyú és az óvoda-, és iskolatej programot szabályozó miniszteri rendeletek módosításáról**

**Az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások részletes feltételeiről szóló 35/2013. (V. 22.) VM rendelet módosítása**

30. § Az Európai Mezőgazdasági Vidékfejlesztési Alapból a  Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások részletes feltételeiről szóló 35/2013. (V. 22.) VM rendelet [a továbbiakban: 35/2013. (V. 22.) VM rendelet] 6. §-a a következő (4) bekezdéssel egészül ki:

„(4) A  2.  § (3)  bekezdés d)  pontjában meghatározott tevékenység – a  (2)  bekezdésben és a  Vhr.-ben foglaltaktól eltérően – előzetes helyszíni szemle nélkül, az  ügyfél saját felelősségére, a  pályázat befogadását megelőzően is megkezdhető.”

31. § A 35/2013. (V. 22.) VM rendelet 14. § (2) bekezdése a következő d) ponttal egészül ki:

[A támogatási kérelemhez építési beruházások esetén – a vhr.-ben foglaltaktól eltérően – mellékelni kell a  következő dokumentumok egyszerű másolatát:]„d) a Vhr. 27. § (1) bekezdés b) pontja szerinti okiratot.”

32. § A 35/2013. (V. 22.) VM rendelet a következő 24. §-sal egészül ki:

„24. § (1) E rendeletnek az egyes agrártámogatási tárgyú és az óvoda-, és iskolatej programot szabályozó miniszteri rendeletek módosításáról szóló 65/2013. (VII. 29.) VM rendelettel [a továbbiakban: 65/2013. (VII. 29.) VM rendelet] megállapított 6. § (4) bekezdését, 14. § (2) bekezdés d) pontját, a 65/2013. (VII. 29.) VM rendelet hatálybalépésekor folyamatban lévő eljárásokban is alkalmazni kell.

(2) E rendeletnek a 65/2013. (VII. 29.) VM rendelettel hatályon kívül helyezett 14. § (1) bekezdés e) pontját a 65/2013. (VII. 29.) VM rendelet hatálybalépésekor folyamatban lévő eljárásokban sem kell alkalmazni.”

33. § Hatályát veszti a 35/2013. (V. 22.) VM rendelet 14. § (1) bekezdés e) pontja